bavarian-nlp/barwiki-20250901 huggingface dataset:
Chicago

Chicago is a Stod am Sidwestufa vom Michigansee im Bundesstoot Illinois in de USA. Mid ana Eihwohnazoi vo 2,7 Milliona (2014) is's de drittgresste Stod vo de USA. In da Agglomeration lem 8,5, in da Metropolregion 9,5 Milliona Menschn (2014).
Chicago is seit da Mitt vom 19. Joarhundat afgrund vo seina Log a wichtige Handlsstod in de USA. De Stod liegt an da Mindung vom Illinois Waterway, dea wo de Grossn Seen mitm Mississippi River und am Goif vo Mexiko vabindt. De Grossn Seen wiedarum san iwa'n Sankt-Lorenz-Seeweg bzw. Eriekanal mitm Atlantik und New York City vabundn. Chicago is aa a wichtiga Eisnbohknotnpunkt.
Chicago is da Sitz vo da Chicago Mercantile Exchange, da gresstn Woanterminbersn vo de USA, und vo da Chicago Board of Trade, da gresstn Rohstoff-, Futures- und Optionsbersn vo de Vaeinigtn Stootn.
Da Nom vo da Stod.
Da Nama kimmt vom Woat "Checagou", so wia de Potawatomi-Indiana s Marschland gnennt hom, wo späda de Stod grindt worn is. S indianische Woat bedeit sowoi "wuide Zwieben" wia aa "Stinktier". Der Name bedeutet also so viel wie „Land, das nach Zwiebeln stinkt“.
Eadkund.
Log.
Chicago liegt im Noadostn vo Illinois.
Stodgliedarung.
De Stod hod 77 Beziak, de "Community Areas".
Gschicht.
De Grindung is am 12. August 1833 gscheng. Seit da Mittn vom 19. Joarhundat is Chicago oans vo de wichtigstn Handlszentren in de Vaeinigten Stootn. 1893 hod de ois „World Columbian Exposition” bezeichnete Wejdausstejung in Chicago stottgfundn. In da Zeid vom Oikohoivabot 1919 bis 1933 wor de Stod fia Oikohoischmuggl und Gangsta wia an Al Capone bekonnt. De Eihwohna san imma mehra worn, bis 1950 da hechste Stond mit iwa 3,6 Milliona Eihwohna eareicht worn is.
UNESCO-Wödeabe

As UNESCO-Wödeabe setzt si ausm: Wödkuituaeabe und an: Wödnatuaeabe zaum. Des Zui is bedeitnde kuituareje und natialiche Denkmäla zum Dahoidn.
De "UNESCO-Listn vom Wödeabe" umfossd zua Zeid 1052 Denkmäla in 165 Ländan. Davo san 814 Kuituadenkmäla und 203 Natuadenkmäla. 35 Denkmäla san sowoi's oane wia'ra 's aundare.
Auswoih-Kriterien.
Dazua wead a Schutz- und Dahoidungsplan valaungd, dea wos ausreichd, doss de Dahoidung sichagstöd wead.
Server Farm

A Server Farm oda Server Cluster is a Aunsaumlung fu mearane Computer Server (maunchmoi mearare Hundat), de fia Aunwendungend bedrim wean, de ma mid oam Kombjuta oafoch ned schoft.
Server Farmen wean maistns fu Fiamen bedrim, de hoche Rechnlaisdungen brauchan, und wean maistns nem an Nezweak Switch oda Router aufgschdöd, damid de User fu dem Nezweak a auf de Server Rechnlaisdung zuagreifn kinan. Server Farmen wean hauptsechlich fawent fias Cluster Computing. Modeane Supakombjuta beschdengan maistns a aus risige Aunsaumlungen fu Server Farmen mid exdra-schnöle Prozessoan und schnöle Gigabit Ethernet oda gauns a noamale Fabindungen wia zum Baischbü Myrinet.
A aundara Aunwendungsbereich fia Server Farmen is Web Hosting, oiso da Bedrib fu Intanetseitn, de an hochn Traffic haum oda a hoche Rechnlaisdung brauchan. Des wiad daun a oft Web Farm gnend.
Server Farmen wean in grosse Fiaman oiwai efda schdod oda zusezlich zu Mainframe Kombjuta fawent, obwoi Server Farmen ned desöwe Zufalessigkaid wia Mainframe Kombjuta haum. Owa aloa schau duach de grosse Zoi fu Kombjuta, aus denan so a Server Farm bschded, is a Fela oda da Ausfoi fu oam oazönen Kombjuta ned so dragisch. Und wai so a Ausfoi a duachaus efda fiakimd, muas de Server Farm so konfiguariad sei, das redundante Kapazidetn do san und baim Ausfoi fu oam Server si des Sisdem automatisch und schnö gnuag neich konfiguariad.
D Rechnlaisdung fu soichane Server Farmen, de maunchmoi aus bis zu a boa Dausnd Prozessoan beschdee kau, is oft goa ned duach de maximale Rechnlaisdung fu de gaunzn Prozessoan insgesaumt beschrenkt, sondan daduach, wiafü des Kühlsisdem fu deara gaunzn Aunlog an Kühllaisdung schoft. Soichane Aunsaumlungen fu so fü Kombjuta produzian nemlichn an Haufn Weame und fabreichn an Haufn Energi. Desweng wean de kritischn Parameta fu so am Sisdem oft a in Laisdung pro Watt fu eazaigda Hiz augem und ned in Laisdung pro Prozessoa.
A "wiki farm" is a Server Farm, de a Wiki-Projekt oda sogoa mearane Wiki-Projekte hostet.
VD 17

Des Verzeichnis der im deutschen Sprachraum erschienenen Drucke des 17. Jahrhunderts (kuaz VD 17) is a bibliografische Datnbonk, de a retrospektive Nationalbibliographia fia des 17. Joahundat dosteijn soij. A vagleichboare Bibliographie fia des 16. Joahundat is VD 16.
De vo da Deitschn Foaschungsgmoaschoft gföadate Dotnbonk is am 1. Juli 1996 bgunna woan. Fia de Daua vo dem Projekt san zehn bis zweijf Joa vaoschlogt woan. In da Dotnbonk wean olle deitschsprochigan Titl unn olle im historischn deitschn Sprochgbiat drucktn unn valegtn Weak (unobhängi vo eana Sproch) vazeichnet. Ned enthoijtn san Musica practica unn Koatn. De Katalogisiarung vo de Druck eafoijgt noch da Autopsie vo de Originale. Zuasätzli enthoijt da Katalog zua Infoamation fir an Nutza unn zua Bstimmung vo de vaschiadanen Ausgomn von am Weak digitale Faksimile vo bstimmte Schlisslseitn. Doriaba hinaus gibts zoijreiche "Volldigitalisate" (reschaschiaboa mim Bgriff Volldigitalisat).
Zua Zeit (Jenna 2007) enthoijt de Dotnbonk uma 250.000 Titlaufnoman.
Kooparationsbatna vo dem VD 17 san: 
Die Dotnbonk liagt auf am Server beim Gmoansaman Bibliotheksvabund GBV
Projekt Gutenberg-DE

As Projekt Gutenberg-DE biatet deitschsprochige, digitalisiate Texte im Internetz o. Finanziat wead des ganze iwa Weabung. Dodobei hondlts se in de moastn Fejj um Text vo Schriftstella bzw. Autorn, de voa mea oijs 70 Joa vastoamn san unn auf deran Weak deshoijb koa Uahebarechtsospruch mea bsteht. 
Trotzdem bgründt de Fiama "Hille+Partner" an uahebarechtlichn Ospruch fia sämtliche Inhoijt mit da Sammlung vo de Weak, mit da HTML-Aufbreitung unn Valinkung vo de Text, mit da Zsammastellung unn de fia de Fiama gschriebanen Zuasotztext, wia Ealäutarungan unn Autoaenogomn.
Juaristisch is a soijchana Uahebarechtsospruch oba aoij oag unsicha ozseing. Insbsundane ko "Hille+Partner" koan Uahebarechtsospruch auf de Inhoijt vo dr Biacha omeijdn, do de Text breits Public Domain san. Bziagli vo da Frog, ob de Konveatierung ins HTML-Foamat ausreicht, um an uahebarechtlichn Schutz vo da HTML-Foamatierung bospruachn zkennan, bleibt de Entscheidung vo am heijan Gricht obuwoatn.
Da bwusst ähnli gwejjde Nom soij meglichaweis an Oschein eaweckan, oijs dads se dodobei um an deitschsprochigan Zwoag vo dem freian intanationaln Public-Domain-Projekt "Project Gutenberg" drahn, de breits 1971 vo Michael Hart gründt woan is. De Nomansgebung is oba 1994 mit am Hart sei Zuastimmung eafoijgt.
Im Gengsotz zum "frein" intanationaln "Project Gutenberg", des emnfoijs deitsche Text enthoijt, is oba beim "Projekt Gutenberg-DE" a Hearuntalodn vo komplette Text nua mit Einschränkunga megli, weil de Firma Hille+Partner immaterielle Monopolrechte on de vo ia vatriebanan unn vo Freiwuijgen elektronisch aufbreitatn Public-Domain-Text bospruacht (vgl. Copyright-Hiweis vo da Fiama H+P).
Voijständig frei zuagreifboa, oijso ohne Uaheberospruach auf de Aufoabeitung unn 
nedkommerziell wean deitschsprochige E-Texte auf da Seitn vo da freian digitaln Bibliothek https://web.archive.org/web/20190120115743/http://www.digbib.org/ vaeffantlicht.
Im Juni 2007 is des Projekt in iabaoabata Veasion sowia mit 500 neian Biachan online gsteijt woan.
Kina

D Voiksrepublik Kina (chinesisch: "Zhōnghua Renmín Gòngheguó"), maistns sogt ma Kina wer schina sog is a Saupreiss, is mit 1,4 Miliardn Einwohna (2024) s Land mid de zweitmeistn Leid noch Indien auf da gonzn Wöd. Außadem is Kina vo da Flechn hea s greßte Land vo Ostasien und insgesamt s fiatgreßte Land auf da Wöd (noch Russland, Kanada und de USA). Da Nam Kina kumt genau so wia de lateinische Iwasezung "Sina" (Sinologi) woascheinli vo da Qin-Dinasti. Iwa mearane Stationa und Sprochn is des Woat "Qin" entlong vo da Saidnstroßn bis noch Eiropa kuma und doat in vaschidane Aussprochfoamen aufgnuma woan. Auf Boarisch und a auf Hochdeitsch sogt ma in Östareich und Siiddeitschland owa Kina mid K am Anfang.
S kinesiche Equivalent zu unsam Woat Kina is "Zhōngguó", wos wöatlich iwasezt umara "s Reich in da Mitn" hoaßt. D Voiksrepublik Kina umfosst heit praktisch des gounze kuidurell und geografisch ois kinesisch bekonnte Gebiet in Asien, mid Ausnom vo Taiwan und a boa kloane Insln voa da Küstn vo Fujian.
Seit da Grindung 1949, wia im kinesischn Biagakriag de anti-komunistische Kuomintang gschlong woan und ins heitige Taiwan gflicht is, wiad d Voiksrepublik vo da Komunistischn Partei vo Kina regiad. Da politische Status vo Taiwan is noch wia voa umschdridn; de mit 71 Milliona Leid dicht bevökate Insl Taiwan hoaßt offiziell "Republik Kina".
Zum untascheidn vo de zwoa vawend ma infoamell auf Hochdeitsch aa in Begriff "Rotchina" und auf Englisch "Mainland China" (Festland Kina). Olle zwoa Begriffe schliaßn semantisch owa de zwoa Sondavawoitungszonen im Sidn, nemlich des 1994 vom Vaeinigtn Kinireich zruk gewane Hong Kong und des 1999 vo Portugal zruk gewane Macau aus, wai dort aa noch wia vui ondare Gsetz in Kroft san wia im Rest vo Kina.
S Stootsgebiet vo Kina is in 42 Provinzn untadailt, fimf autonome Regionen, vier regiarungsunmitlboare Städt und zwoa Sondavawoatungszonen. De drei flechnmeßig grestn Regionen Xinjiang, Tibet und de Inare Mongolai mochn davo owa aloa scho fost d'Höfte vo gonz Kina aus. Des san owa aa de am dinstn besidltn Regionen vo Kina und hom insgsomt net vier Prozent vo da Gsomtbevökarung. Damit de Zoi vo de Einwohna ned weita so schnö zuanimd, hod d Regiarung a "Neta-Oa-Kind" Gsetz in Kroft gsetzt, wos owa grod in de letztn Joa wida weniga streng duachzong woan is, weil s grouße Föplanungen gem hot und gfealiche demografische Unsimetrin entschdondn san. S Wogsdum vo da Bevökarung hot si owa in de letztn Joazehnt vo drei auf a Prozent pro Joa reduziad. trotzdem hot Kina zum Beispui mea Einwohna wia de USA und de EU zam.
D Voiksrepublik Kina is bis in de 90a Joa ois Entwicklungsland klassifiziad woan, obwoi si si scho seit da wirtschafdlichn Libaralisiarung noch da Kultuarewoluzion und n Dod vom Mao oiwai schnöla zu ana Groußmacht entwicklt. Noch außn vatrit d Regiarung vo da Voiksrepublik de "Neta-Oa-Kina" Politik, mid dem Zui, dass aa intanazional aneakennt wiad, dass net oan kinesischn Stoot gibt und Taiwan eigentlich a obtrinnige Provinz is. Wirtschafdlich is Kina heit so a dinamischs Land, dass im aktueln 5-Joares-Plan sogoa scho a Obremsn vom Wirtschafdswachstum eiplant woan is.
Spanische Sproch

Spanisch is a romanische Sproch, de in Spanien entschaundn is, zu de iberoromanischn Sprochn ghead, in 23 Lenda ofizieje Aumtssproch is, oane fu de sechs Sprochn fu da UNO is und umarah fu 570 Milliona Leit auf da Wöd ois Muadasproch und nu ziaka fu 88 Milliona ois Zwoat- oda Fremdsproch (gschätzt) beheascht wiad. Spanisch wiad haptsechlich in Spanien und Lateinamerika gret, owa a fü in de USA und a weng auf de Philippinen und in Equatorialguinea in Afrika.
Spanisch is noch Mandarin-Kinäsisch de Sproch auf da Wöd mid de zwoatmaistn muadasprochlichn Schbrecha, nu mea wia Englisch (wai fia de maistn Inda, wo Englisch a ofiziele Amtssproch is, des ned eana Muadasproch is). Waun ma ole muadasprochlichn Sprecha und Leit, de a Sproch ois Zwoat- oda Fremdsproch kinan, zamzöd, dann is Spanisch de drittgresde Sproch auf da Wöd, noch Mandarin-Kinäsisch und Englisch. Spanisch wiad a gean ois Fremdsproch gleant.
Des Woat Spanisch spricht ma auf Boarisch mid SCH und woachn B aus, egal wia ma's schreibt. Boarisch hoast auf Spanisch "el idioma bávaro" oda oafoch "bávaro". Minga hoast auf Spanisch fei ned "Monaco di Baviera" wia auf italienisch sondan "Múnich" (Munitsch). Wean hoast "Viena" und Soizburg "Salzburgo". Sunst gibt's koane Exdra-Nama fia Oatschoftn bai uns. Sidtiroula Oate wean auf spanisch mid de italienischn Nama ausgsprocha.
Spanisch oda Kastilisch.
Des Woat Spanisch kimt fum lateinischn Nam fia de Provinz Hispania, de im Zwoatn Punischn Kriag 206 v. Kr. fu de Rema eaowat woan is und seitdem schdoak romanisiad woan is. As Latein mid seina hispanischn Feabung is de Grundlog woan fia de heitige Sproch. Oladings is des, was mia auf Boarisch ois Spanisch bezaichnan, ned de oanzige romanische Sproch, de aus'n Latein auf da iberischn Hoibinsl entschdandn is, sondan es gibt a nu Portugiesisch, Katalanisch, Galizisch und a boa andare, de ma entweda ois Dialekt oda ois kloane Sprochn bezaichnan ko.
Spanisch is eigentlich de Sproch fu da noadspanischn Region Kastilien, de am Rond zu de beagign Gebite fu Kantabrien, Rioja (Aussproch: "Riocha"), Ávala und Burgos entschdandn is. In Spanien söwa sogt ma desweng oft Kastilisch schdod Spanisch, damid ma woas, wos genau gmoand is.
Im Zug fu da "Reconquista", baim Zrukeaowan fu dem Land, wos länge Zeid im Bsiz fu de islamischn Mauren woa, hod si dea kastilische Dialekt oiwai waida in Sidn ausbroat, und de Heascha fu Kastilien san a de mechtigstn auf da iberischn Hoibinsl worn. So is des Kastilische de gresde Sproch in Spanien worn und quasi zu am Sinonim fia Spanisch iwahaupt. Duach de Eaowarung fu Amerika noch'n Christoph Kolumbus hod si des Kastilische a noch Amerika ausbroat und is so oane fu de gresdn Sprochn auf da Wöd worn. Obwoi koana fu de ondan spanischn Dialekte si noch Amerika ausbroat hod (wan ma Portugiesisch do ned dazuazöd), song a fui Leit in Lateinamarika zu eanara Sproch "castellano", oiso Kastilisch.
Es is oiso in Amerika relatif egal, ob ma "español" - oiso Spanisch, oda "castellano" - oiso Kastilisch, sogt. In Spanien söwa soitad ma owa scho an Untaschiad mocha, wai sunst de Sprecha fu de ondan spanischn Sprochn grandig wean kintadn.
Grichtsbeziak

A Grichtsbeziak, des is de Gengd, fir de wos a bestimmtes Gricht vom Ort her zuaständig is. Wauma vo an Grichtsbeziak redt, mant ma meistns de Gengd, fir de wos a Gricht in da niadrigstn Hierarchiestuafn vo da orntlichn Grichtsborkeid zuaständig is. Des warad in Östareich s'Beziaksgricht (davo gibts ois zsomm 141). In Bayern haßt so a Gricht Aumtsgricht, und davo gibts ois zsomm 72 im gonzn Freistoot. In Siidtiroi dageng gibts nur a anzigs orntlichs Gricht in Bozn, oiso is gaunz Siidtiroi sozusong da Grichtsbeziak Bozn.
Danem redt ma a maunkmoi vo Grichtsbeziake, womma de Zuaständigkeitsbereiche vo hechane Gricht mand. De san donn in da Regü fir de Grichtsbeziake vo mehrare Grichte vo da untan Stufn zuaständig.
In Östareich san aa Stuafn üwa de 141 Beziaksgrichte d'Londesgricht zuaständig, vo denan ois zaum 20 gibt, und nu a Stufn drüwa de vier Owalondesgrichte in Graz, Innschprugg, Linz und Wean. In Bayern gibts üwa de 72 Omtsgrichte nu 22 Londgrichte und drüwa de drei Owalondesgrichte in Bamberg, Minga und Niamberg.
Bei de owastn Grichte braucht ma ned extrig vo an Grichtsbeziak ren, wei de san eh oiwei firs gonze Land zuaständig. In Östareich redt ma desweng bsundas oft vo Grichtsbeziake, wei de gressan politischn Beziake af mehrane Grichtsbeziak (vom Beziaksgricht) afdeud san und ma donn de Grichtsbeziake ois Untateilung hernimmt.
De Regü, dss so Grichte oiwei nur fir eanan Grichtsbeziak zuständig san, güit owa ned oiwei. Im Prozessrecht gibts an Haufn Regün, wo a Onglengheid af a ondas Gricht üwadrong wern kau, oda aa, wos ma duad, wonns sunst gor kan inländischn Grichtsstond gawad.
Ausseer Hardbradler

D'Ausseer Hardbradler (af Boarisch: "Aussea Hoatbradla") san a östareichische Musikgruppm gwen, de wos a Oat "Neiche Voiksmusi" gmocht hod. Gem hods de Gruppm vu 1993 bis 2004.
Wia eana Naum schau sogt, sans ausm Ausseea Laund (Bod Aussee) kemma und haum de "Ausseea Bradlmusi" mit aundare Stile vamischt, oiso woans sozusong a Crossoverband. S"'Bradln" kimmt vu de "Bradlgeiga", de friaha bei am Wirtn musiziat haum und dafia a Bradl zum Essn kriagt haum.
Eana greßte Auszeichnung woa a "Amadeus Austrian Music Award" im Joa 2004 ois beste Pop/Rock-Gruppn national.
Listn vo boarische Speisn

Des is a Auswoi vo boarischn Speisn:
Nochspeisn und Sunstigs.
De Nochspeisn aufm boarischsprochign Speisezettl san a Klasse fia si. Nebn de eha rustikaln Mejspeisn san do aa so raffiniade Gschichtn wia Soizbuaga Nockal, Sachertortn oda Prinzregentntortn zum nenna.
Einige vo dene Nochspeisn wern aa ois Hauptspeis serviad, beispuisweis da Apfestrudl, de Dampfnudln oda Rohrnudln, aa de Geamknedl oda de Pfannakuacha. Damid des dagebt, is dann auf jedn Foi no a siasse Beilog dabei, oiso Vanillesoß, Zwetschgnkompott, Preißlbeern oda oafach a Pudazucka.
Bodn-Wiattmbeag

Bodn-Wiattmbeag (amtle: Baden-Württemberg, Alemannisch: "Bade-Württeberg") is a Bundesland im Sidwestn vo Deitschland. As Land is eascht noch'n Zwoatn Wödkriag entstondn, wia s'de oidn Lända Bodn, Wiattmbeag und Hohnzollan zsommglegd hom. As Bundesland, wos vo de Leit duat aa gean "’s Ländle" gnennd wead, grenzd im Westn: on's franzesische Elsass, im Sidn on d'Schweiz, im Ostn on Bayern, im Noadn on Hessn und im Noadwestn no on d'Pfoiz. Im gressdn Deu vo Bodn-Wiattmbeag redd ma Alemannisch, und zwoar Nidaalemannisch im Westn (Bodn) und Sidn vom Land (uman Bodnsää uma); in da Middn und im Ostn (Wiattmbeag) wead Schwobisch gredd. Im Noadn vo Bodn-Wiattmbeag redd ma Rheinfränkisch. Wei da Dialekt so a große Roin spuid und Bodn-Wiattmbeag wiatschoftli a gonz a stoaks Land is (zan Beispui in da Autoindustrie mid Mercedes-Benz und Porsche), weabns a mid'm Spruch: "„Wir können alles. Außer Hochdeutsch.“"
D'Haptstod van Bundesland is Stuagart, ondare wichtige Städt san zan Beispui Mannheim, Karlsruhe, Heilbronn, Heidlbeag, Pforzheim, Reutlingen, Freiburg im Breisgau oda Uim. Regiad is Bodn-Wiattmbeag 50 Joar long vo da CDU worn, owa etzad gibd's donn a Koalizion aus de Greana und da SPD. Ministapresident is da Winfried Kretschmann.
Autokennzeichn

A Autokennzeichn is a Registrierungsnumma, de wos a jeda, der wos a Auto oda a ondas Groftfohrzeig fohrd, vom zuaständing Stroßnvakeasomt griagt. De Numma findt ma donn im Regista, im Zualossungsschein und af de Schüidln am Auto wieda. Soichane Schüidln muaß ma fest mi'n Auto vabinden und meistns vorn und hintn am Auto auffiduan du matz. Fir monke ondan Ortn vo Fohrzeig', zum Beispüi fir Motorradln, und in monke Lända braucht ma owa netta a so Schüidl auffiduan (meistns hintn). Womma s'Schüidl söim mant, sogt ma stod "Autokennzeichn" oft a Nummanschüidl oda Nummandofü.
Obsotz af Tirolisch: Die sprochgeschichtliche Entwicklung hot in Siidtirol bewirkt, dass man hait firn Autokennzoachn meistns „Targa“ sogg, wos ausn Italienischn kimmp. Die Bestonttoale va die Fohrzaige hom in Siidtirol in der Regl ober a Pezeichnung, de aa in ibrign taitschn Sprochraum iblich isch. As italienische „targa“ kimmp ausn germanischn Bereich (laut an italienischn Werterpuach ausn Oltfränkischn). Vawondt mit den Wort sein englisch target (Zielscheibm) unt taitsch Tartsche (vgl. in der taitschn Wikipedia).
Zdob și Zdub

Zdob şi Zdub (in da kirillischn Schreibweis: "Здоб ши Здуб") is a moldawische Musikgruppn, de wos Hardcore-Punk, Hiphop und tradizjonelle Musi aus eanara Hoamat, oiso voa oim Zigeinamusi, midanaunda kombinian. De Gruppn gibts seit'm 1994a-Joa.
Wia Moldawien 2005 s'easchte Moi beim Eurovision Song Contest midgmocht hod, woan Zdob şi Zdub de easchtn Vatreta vu eanam Laund und haum glei an sextn Plotz eigsunga. Eana Liadl hod "Bunica bate doba" ghoaßn ("d'Oma schlogt de Trommi").
Gschicht.
Wias augfaunga hom, haums nu weniga de tradizjonelln Elemente eibaud ghobt und aa nu auf Russisch gsunga. Um 1998 umanaund haums daun vastäakt mi'm Crossover augfaunga, und seitdem singans fost netta nu auf Rumänisch.
Seitdem is de Gruppn vü ummanaundagroast und hod dabei aa schau in Deitschlaund und Hollaund Auftritte ghobt, und natiali in eanara Heimat, in Rumänien, da Ukraine und in Russlaund. Außadem sans schau ois Aufwäamband fia d'Red Hot Chili Peppers und Rage Against The Machine auftretn; fia eana easchte "Best-Of"-CD ("Ethnomecanica"), haums mi'm Hubert von Goisern a neiche Veasion vu "Koa Hiatamadl" aufgnumma.
Biermösl Blosn

De Biermösl Blosn is a boarische Musi- und Kabarettgruppn, de 1976 vo de Briada Hans (* 1953), Christoph (gnennt Stopherl, * 1959) und Michael Well (* 1958) gründet worn is. Da Nam "Biermösl" kimmt vom Beerenmoos, am Tei vom Haspelmoor im Landkroas Fiaschtnfejdbruck, des wo in an Flughafn und a Graffegruam umgwandelt wern hät soin.
De Gruppm spuit boarische Voiksmusi mit politisch-satirisch Textn in boarischa Sproch. De Mitgliedq vo Biermösl Blosn stamman aus ana 17-kepfign Learafamilie ausm Dorf Günzlhofen bei Feastenfejdbruck. Ausm Kroas vo da Well-Familie kemman z. B. aa de Wellküren oda de Well-Buam.
Sie spuin Instrumente wia Dudlsock, Oiphorn, Harfn oda Didgeridoo und singan eanane Gstanzln auf boarisch.
Gschicht.
Bekonnt worn sans 1981, ois sie „vasehentlich” zum Starkbieranstich auf'n Nockherberg eiglodn worn san und de CSU schoarf kritisiat hom. 1981 homs z Mainz an Feadapreis zum "Deitschn Kloakunstpreis" kriagt. In Bayern worn se seither bei da CSU und am Boarischen Rundfunk weniga gern gseng. 1990 warns mit am Gerhard Polt am Erfoigsalbum vo de Toten Hosen "Auf dem Kreuzzug ins Glück - 125 Jahre Die Toten Hosen" dabei. Da 1999 bayernweit bekannte Streit um de Errichtung vo am McDonalds am Irschenberg hod sie zu am Liad vom Irschenberg inspiriat.
In de letztn Joar hod si des Vahejtnis zum Boarischen Rundfunk a bisserl entspannt, sie wern nimma ganz boykottiat. A Schuibuach mit am Liad vo da Biermösl Blosn is aba no 2001 auf Oweisung vom Kultusministerium glei wieda eingstampft worn.
Am 18. Jenna 2012 hods in letztn Aftritt vo da Biermösl Blosn gebm. Danoch hom sa si afglest. Da Well Hans hod ois Grund Moanungsvaschiednheitn iba de kimftige Ausrichtung gnennt.
Homerische Hymnen

De so gnenntn Homerische Hymnen san a Sommlung vo 33 Preisliadan auf antike griachische Gottheitn, Songgstoijtn unn oans "auf die Gastgeber". Ihrane Läng variiat vo nua a boa (da zwoate auf Demeter hot ledigli drei) bis 580 Vers beim Hermes. As Versmoß is wia bei de Epn vo Homer ausschliaßli da Hexameta, aa de Sproch is stoak o de homerischan Epn oglehnt.
De Datierung is umschdriedn, de Hymnan derfatn oba im Laf mehrana Joahundat o vaschiadane Oat entstondn sei: Währand de ejjtastn vamutli scho im 7. Joahundat v. Kr., oijso boijd noch de Epn Ilias unn Odyssee aufzeichnat woan san, stomman de jingstn woij eascht aus hellenistischa Zeit.
Monche vo de Gottheitn san mit mehrane Hymnan bdocht woan, so Demeter, Apollon, Aphrodite unn Hermes, dene je oana vo de sognenntn "via groußn Hymnan" gweiht is. In da Sekundärlitaradua variiat de Reihnfoijg vo de Hymnan aus vaschiadane Grind. De foijgande Auflistung findt se zum Beischbuij bei Karl Arno Pfeiff (sieg Litaraduaogomn):